வடக்கு அயர்லாந்தில் உள்ள டோனாகாடீ என்ற இடத்தில் கிரில்ஸ் வளர்ந்தார், அவருக்கு நான்கு வயதானபோது, அவரின் குடும்பம் வீட் தீவில் உள்ள பெம்பிரிட்ஜ் என்ற இடத்திற்கு சென்றது. கன்சர்வேடிவ் கட்சியைச் சேர்ந்த, காலஞ்சென்ற சர் மைக்கேல் கிரில்ஸ் மற்றுல் லேடி கிரில்ஸ் (கன்னிப்பெயர் சாரா ஃபோர்டு) ஆகியோருக்கு மகனாக பிறந்தார். இவருடைய தாய்வழி தாத்தா பாட்டிகளானோர் பேட்ரிஷியா ஃபோர்டு, இவர் அல்ஸ்டர் யூனியனிஸ்ட் கட்சி எம்.பி ஆவார் மற்றும் நிவெல்லி ஃபோர்டு இவர் முதல்தர கிரிக்கெட் வீரர் ஆவார். இவருடைய ஒரே சகோதரி—இவருக்கு மூத்தவர், லாரா ஃபாசெட், இவர் கார்டியோ டென்னிஸ் கோச்சாக இருக்கிறார். வில் ஃபெர்ரல் என்ற ஹாலிவுட் நடிகர் தோன்றிய ஒரு "மேன் வெர்சஸ் வைல்டு" நிகழ்ச்சியின் ஒரு அத்தியாயத்தில், தன் சகோதரி ஒரு வாரக் குழந்தையாக இருந்தபோதே தன்னை "கரடி(பியர்)" என்று புனைப்பெயரைத் தனக்கு தந்ததாக கூறினார்.

ஈட்டன் ஹவுஸைச் சேர்ந்த, லுட்க்ரோவ் பள்ளி, ஈட்டன் கல்லூரி ஆகியவற்றில் கல்வி பயின்றார், மற்றும் பிர்க்பெக், லண்டன் பல்கலைக்கழகத்தில், பட்டம் பெற்றார், பின்னர் 2002 -ஆம் ஆண்டில் ஹிஸ்பானிக் படிப்பை பகுதிநேரமாக படித்து வந்தார். சிறுவயதிலேயே தன்னுடைய தந்தையிடமிருந்து, மரமேறுவதற்கும் மற்றும் படகில் செல்லவும் கற்றுக்கொண்டார். பதின்பருவத்தினராக இருந்தபோது, ஷாடோகான் கராத்தேவில் டான் ப்ளாக்பெல்டைப் பெற்றார். தற்போது அவர் யோகா மற்றும் நிஞ்சுட்சூ ஆகியவற்றைப் பயிற்சி செய்து வருகிறார். ஒரு சிறுவயது சாரணணாக எட்டு வயதிலேயே சாரணர் இயக்கத்தில் சேர்ந்தார். ஆங்கிலம், ஸ்பானிஷ், ஃபிரஞ்சு ஆகிய மொழிகளைப் பேசக்கூடியவர். கிரில்ஸ் ஒரு கிறிஸ்தவர், தன்னுடைய வாழ்க்கையின் "முதுகெலும்பே" அவருடை மத நம்பிக்கைதான் என்று கூறுவார்.

ஷாரா கிரில்ஸை (கன்னிப்பெயர் கேன்னிங்ஸ் நைட்) 2000 ஆம் ஆண்டில் திருமணம் செய்து கொண்டார். அவர்களுக்கு மூன்று மகன்கள் உள்ளனர்: ஜெஸ்ஸீ, மராமடுகே, மற்றும் ஹக்கிள்பெர்ரி (இந்த குழந்தை ஜனவரி 15, 2009 இல் அவருடைய ஹவுஸ்போட்டில் இயற்கையான குழந்தைப்பிறப்பின் மூலமாக பிறந்தது).

டிசம்பர் 2008 -இல், அண்டார்டிகாவில் உள்ள ஒரு பெயரற்ற சிகரத்தில் ஏற முயற்சித்தபோது, பெரிய பனிக்கட்டியைக் கடக்க முயற்சித்தபோது, கைட் ஸ்கீயிங்கில் கிரில்ஸின் தோள்பட்டை எலும்பு உடைந்தது. மணிக்கு 50 கிமீ (30மைல்) வேகத்தில் நகர்ந்து கொண்டிருந்தபோது, ஒரு ஸ்கீயானது பனிக்கட்டியில் மோதியது, இதனால் அவர் வானத்தில் தூக்கி எறியப்பட்டு, கீழே விழுந்தபோது தோள்பட்டை எலும்பு உடைந்தது.

துணை ராணுவ சேவை
விமர்சனம்
ஊடகங்கள்
சொந்த வாழ்க்கை